Við hjá Þekkingarsetri Vestmannaeyja viljum vekja athygli námsmanna á því að á vefnum rannis.is er nú auglýst eftir umsóknum í Nýsköpunarsjóð námsmanna . Þekkingarsetrið veitir nemendum sem vinna að rannsóknarverkefnum er tengjast Vestmannaeyjum á einn eða annan hátt aðgang að vinnuaðstöðu og leiðsögn eins og kostur er og ef þess er óskað kynnt nemendur fyrir atvinnulífinu í Eyjum . Hvetjum við nemendur sem hafa áhuga á að vinna við fag sitt í sumar í Vestmannaeyjum að hafa samband við undirritaða . Auglýsing RANNÍS : Markmið sjóðsins er að gefa háskólum , rannsóknarstofnunum og fyrirtækjum tækifæri til að ráða háskólanema í grunn - og meistaranámi í sumarvinnu við rannsóknar - og þróunarverkefni . Umsóknarfrestur er til 5. febrúar 2020 kl. 16.00 . Styrkir verða veittir til rannsóknar - og þróunarverkefna sem líkleg þykja til að stuðla að nýsköpun og auknum tengslum háskóla , stofnana og fyrirtækja . Umsóknir um styrki eru metnar með hliðsjón af möguleikum til hagnýtingar í atvinnulífi og nýnæmi fyrir þekkingu í viðkomandi fræðigrein . Verkefnin skulu leyst af hendi með sjálfstæðri og faglegri vinnu námsmanns undir leiðsögn ábyrgðarmanna . Styrkir eru ekki veittir til lokaverkefna námsmanna . Úthlutun mun liggja fyrir í byrjun mars 2020 . Hverjir geta sótt um ? Háskólanemar í grunn - og meistaranámi við íslenska háskóla . Sérfræðingar innan fyrirtækja , stofnana og háskóla sem óska eftir að ráða háskólanema í sumarvinnu við rannsóknir .